CELEX: 32015D0669
Language: et
Date: 2015-04-24 00:00:00
Title: Komisjoni otsus (EL) 2015/669, 24. aprill 2015, millega tunnistatakse kehtetuks otsus 2007/421/EÜ vastavalt nõukogu direktiivile 94/57/EÜ liikmesriikide teatatud tunnustatud organisatsioonide nimekirja avaldamise kohta (teatavaks tehtud numbri C(2015) 2596 all)

29.4.2015   
            
            
               ET
            
            
               Euroopa Liidu Teataja
            
            
               L 110/24
            
         KOMISJONI OTSUS (EL) 2015/669,
   24. aprill 2015,
   millega tunnistatakse kehtetuks otsus 2007/421/EÜ vastavalt nõukogu direktiivile 94/57/EÜ liikmesriikide teatatud tunnustatud organisatsioonide nimekirja avaldamise kohta
   
      
         (teatavaks tehtud numbri C(2015) 2596 all)
      
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 23. aprilli 2009. aasta määrust (EÜ) nr 391/2009 laevade kontrollimise ja ülevaatusega tegelevate organisatsioonide ühiste eeskirjade ja standardite kohta, (1) eriti selle artikli 4 lõiget 5,
   ning arvestades järgmist:
   
               (1)
            
            
               Komisjoni otsuses 2007/421/EÜ (2) on sätestatud, et energeetika ja transpordi peadirektoraat avaldab iga aasta 1. juuliks Euroopa Liidu Teatajas ajakohastatud loetelu organisatsioonidest, mis on tunnustatud vastavalt nõukogu direktiivile 94/57/EÜ (3).
            
         
               (2)
            
            
               Direktiiv 94/57/EÜ sõnastati uuesti kahes eraldi ühenduse õigusaktis, nimelt Euroopa Parlamendi ja nõukogu direktiivis 2009/15/EÜ (4) ja määruses (EÜ) nr 391/2009. Nimetatud määrus sisaldab sätteid, milles käsitletakse tunnustatud organisatsioonide nimekirja koostamist ja ajakohastamist.
            
         
               (3)
            
            
               Vastavalt määruse (EÜ) nr 391/2009 artikli 4 lõikele 5 koostab komisjon nimekirja kõnealuse artikli kohaselt tunnustatud organisatsioonidest ja ajakohastab seda korrapäraselt ning see nimekiri avaldatakse Euroopa Liidu Teatajas.
               
            
         
               (4)
            
            
               Otsus 2007/421/EÜ on vananenud ja tuleks seetõttu tunnistada kehtetuks, kuid määruse (EÜ) nr 391/2009 kohaselt tunnustatud organisatsioonide ajakohastatud nimekiri tuleks avaldada korrapäraste ajavahemike järel Euroopa Liidu Teatajas,
               
            
         ON VASTU VÕTNUD KÄESOLEVA OTSUSE:
   Artikkel 1
   Otsus 2007/421/EÜ tunnistatakse kehtetuks.
   Artikkel 2
   Liikuvuse ja transpordi peadirektoraat avaldab Euroopa Liidu Teatajas hiljemalt 31. augustiks 2015 nimekirja organisatsioonidest, mis on tunnustatud vastavalt määrusele (EÜ) nr 391/2009 ning mida ajakohastatakse iga kord, kui see on vajalik, et võtta arvesse sellesse nimekirja kuuluvates juriidilistes isikutes tehtud muudatusi.
   Artikkel 3
   Käesolev otsus on adresseeritud liikmesriikidele.
   
      Brüssel, 24. aprill 2015
      
         
            Komisjoni nimel
         
         
            komisjoni liige
         
         Violeta BULC
      
   
   
      (1)  ELT L 131, 28.5.2009, lk 11.
   
      (2)  Komisjoni otsus 2007/421/EÜ, 14. juuni 2007, millega tunnistatakse kehtetuks otsus 96/587/EÜ vastavalt nõukogu direktiivile 94/57/EÜ liikmesriikide teatatud tunnustatud organisatsioonide nimekirja avaldamise kohta (ELT L 157, 19.6.2007, lk 18).
   
      (3)  Nõukogu direktiiv 94/57/EÜ, 22. november 1994, laevade kontrolli ja ülevaatusega tegelevate organisatsioonide ja veeteede ametite vastavat tegevust käsitlevate ühiste eeskirjade ja standardite kohta (EÜT L 319, 12.12.1994, lk 20).
   
      (4)  Euroopa Parlamendi ja nõukogu direktiiv 2009/15/EÜ, 23. aprill 2009, laevade kontrollimise ja ülevaatusega tegelevate organisatsioonide ja veeteede ametite vastavat tegevust käsitlevate ühiste eeskirjade ja standardite kohta (ELT L 131, 28.5.2009, lk 47).